RO
C 235/70
Jurnalul Oficial al Uniunii Europene
3.7.2023
Concluziile Reclamanta solicită Tribunalului: — Anularea Regulamentului delegat (UE) 2023/340 al Comisiei din 8 decembrie 2022 de modificare a Regulamentului delegat (UE) 2017/118 în ceea ce privește măsurile de conservare din Sylter Aussenriff, Borkum-Riffgrund, Doggerbank și Östliche Deutsche Bucht, precum și din Klaverbank, Friese Front și Centrale Oestergronden (1); — Obligarea pârâtei la plata cheltuielilor de judecată.
Motivele și principalele argumente În susținerea acțiunii, reclamanta invocă două motive. 1.
Primul motiv: încălcarea tratatelor În opinia reclamantei, regulamentul atacat încalcă principiul proporționalității definit la articolul 5 alineatul (4) TUE.
În special: — Regulamentul atacat nu a urmărit niciun obiectiv legitim prin protejarea tipurilor de habitat „Recife” (Codul 1170) prevăzută de acesta.
Definiția tipurilor de habitat „Recife” prevăzută în anexa I la Directiva privind habitatele, care este luată în considerare de Germania, este imprecisă.
În mod eronat Comisia nu a pus în discuție această definiție. — Teritoriile vizate de restricțiile privind pescuitul avute în vedere de regulamentul atacat sunt prea vaste și depășesc ceea ce era necesar pentru protecția habitatelor. — În măsura în care regulamentul se referă la protecția biotopului de tipul „zone cu pietriș, nisip grosier și pietriș de cochilie bogate în specii”, reclamanta consideră că nu s-a demonstrat că sunt necesare limitările privind pescuitul pentru a proteja acest tip de biotop. — Nu este posibilă o examinare a caracterului adecvat al restricțiilor impuse pescuitului prin regulamentul atacat, întrucât bazele tehnice ale măsurilor de gestionare vizate de Germania sunt deja inadecvate.
În mod greșit Comisia nu a pus în discuție aceste aspecte. — De asemenea, în partea de est a sitului Sylter Außenriffs sunt prevăzute excepții de la anumite limite de captură pentru pescuitul tradițional de creveți, dar nu și pentru alte tehnici de pescuit care ar avea un impact relativ mic asupra habitatelor. — În plus, închiderea a 55 % din zona bancului Amrum pentru pescuitul de creveți nu este în niciun caz justificată.
Efectele pescuitului de creveți asupra bancurilor de nisip au fost suficient studiate prin diverse cercetări.
Efectele semnificative asupra habitatului bancului de nisip sunt astfel excluse. — Scutirea unei părți a sitului Sylter Außenriffs de la restricțiile de pescuit nu are nicio justificare tehnică, acest lucru punând sub semnul întrebării restricțiile de pescuit pentru zona în ansamblul ei. 2.
Al doilea motiv: Necompetență vădită În măsura în care regulamentul atacat are ca obiect protecția tipurilor de biotop „zone cu pietriș, nisip grosier și pietriș de cochilie bogate în specii”, acest obiectiv ar intra, potrivit reclamantei, în domeniul de aplicare al competențelor prevăzute la articolul 11 alineatul (2) din Regulamentul (UE) nr.
1380/2013 (2), coroborat cu articolul 13 alineatul (4) din Directiva 2008/56/CE (3), de vreme ce acest tip de biotop nu este inclus în niciun program de măsuri naționale și nici nu ține de zonele de protecție menționate la articolul 13 alineatul (4) din Directiva 2008/56/CE. (1) (2)
(3)
JO 2023, L 48, p. 1.
Regulamentul (UE) nr.
1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr.
1954/2003 și (CE) nr.
1224/2009 ale Consiliului și de abrogare a Regulamentelor (CE) nr.
2371/2002 și (CE) nr.
639/2004 ale Consiliului și a Deciziei 2004/585/CE a Consiliului (JO 2013, L 354, p. 22).
Directiva 2008/56/CE a Parlamentului European și a Consiliului din 17 iunie 2008 de instituire a unui cadru de acțiune comunitară în domeniul politicii privind mediul marin (Directiva-cadru Strategia pentru mediul marin) (JO 2008, L 164, p. 19).